Diari Oficial de la Generalitat Valenciana


Sumari del DOGV 5114, del 14-10-2005 (2005/10085)

RESOLUCIÓ de 23 de setembre de 2005, de la Direcció General d'Administració Autonòmica, per la qual es constitueix la borsa d'ocupació temporal per a nomenament de funcionaris interins, del grup A, sector administració especial, enginyers de camins.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10376


Data del document
:   23-09-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * treball temporal
    * concurs administratiu
    * administració regional
    * enginyer
    * concurs administratiu

RESOLUCIÓ de 23 de setembre de 2005, de la Direcció General d'Administració Autonòmica, per la qual es constitueix la borsa d'ocupació temporal per a nomenament de funcionaris interins, del grup A, sector administració especial, enginyers de camins. [2005/X10861]
  
La disposició transitòria primera de l'Orde de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 17.11.2004), disposa la integració en borsa del personal que ha superat algun exercici de la Convocatòria 14/1999, que quedà constituïda mitjançant Resolució de data 14 de maig de 2003 (DOGV núm. 4.509, de 28.05.2003), del director general de Funció Pública, per al nomenament de funcionaris interins, grup A, administració especial, enginyers de camins, requerint el personal que havia superat algun exercici, derivat de les mencionades convocatòries, perquè presentara documentació acreditativa de mèrits.
  
També estableix l'esmentada disposició transitòria que el personal inclòs en l'esmentada borsa serà requerit mitjançant una resolució del director general d'Administració Autonòmica, publicada en el Diari Oficial de la Generalitat Valenciana perquè, en el cas d'haver obtingut nous mèrits, n'aporten documentació justificativa. I dit personal serà novament baremat per la Comissió de Seguiment, de conformitat amb el barem regulat en l'article 10 de la present orde.
  
En virtut d'això i fent ús de les facultats que té conferides, aquesta Direcció General d'Administració Autonòmica resol:
  
Primer
  
La borsa prevista en la present resolució estarà integrada per:
  
1. El personal inclòs en la borsa d'ocupació temporal, grup A, enginyers de camins, convocada per Resolució de 14 de maig de 2003, del director general de Funció Pública. I que tots ells hauran de presentar sol·licitud per a continuar pertanyent a aquesta nova borsa, llevat dels qui estiguen en actiu com a grup A, administració especial, enginyers de camins, que hauran de presentar la sol·licitud d'incorporació a aquesta, en el termini de 10 dies hàbils, comptadors des del dia de la notificació del cessament en el lloc de treball.
  
2. El personal interí que resulte desplaçat, o cessat, com a conseqüència dels processos derivats del Pla d'Estabilitat Laboral, regulat en la disposició transitòria sisena de la Llei de Funció Pública Valenciana, introduïda mitjançant la Llei 16/2003, així com el de les proves selectives de les ofertes d'ocupació pública de 1999 i subsistents de 2000.
  
Segon
  
La Comissió de Seguiment de les Borses d'Ocupació Temporal procedirà a la baremació dels nous mèrits, juntament amb els presentats, amb motiu de la convocatòria de constitució de la borsa esmentada, així com els presentats pel personal cessat, a què fa referència el punt anterior.
  
Tercer
  
L'orde de prelació en la formació de la borsa s'obtindrà de la suma de la puntuació obtinguda, d'acord amb el barem de mèrits que es desenvolupa en l'apartat següent. En cas d'igualtat de puntuació, primarà la puntuació obtinguda en cada apartat del barem començant pel primer. De persistir l'empat, es dirimirà a favor del sol·licitant de major edat.
  
Quart
  
Els aspirants seran ordenats prenent en consideració els mèrits següents:
  
1. Experiència professional:
  
- Temps de serveis prestats en llocs de treball del grup A, sector administració especial, enginyers de camins de l'administració del Govern Valencià, o dels seus organismes autònoms, les competències dels quals, en matèria de personal, s'exercisquen per la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana: 0,35 punts, per cada mes complet de servei en actiu.
  
- Temps de serveis prestats en llocs de treball de l'administració del Govern Valencià, o dels seus organismes autònoms, les competències dels quals en matèria de personal s'exercisquen per la Conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, no previstos en l'anterior apartat: 0,13 punts, per cada mes complet de servei en actiu.
  
- Temps de serveis prestats en altres administracions públiques en llocs que pertanguen al grup A, sector administració especial, enginyers de camins: 0,05 punts, per cada mes complet de servei en actiu.
  
El màxim de punts a obtindre pel present apartat serà de 28 punts.
  
2. Proves selectives.
  
- Per cada exercici superat en les proves selectives per a l'ingrés en l'administració del Govern Valencià, grup A, sector administració especial, enginyers de camins, Convocatòria 14/1999 : 4,33 punts. Els aspirants de la Convocatòria 15/1999, pel torn de promoció interna, realitzaran el càlcul dividint el nombre d'exàmens aprovats pel total de punts a obtindre en aquest apartat.
  
El màxim de punts a obtindre pel present apartat serà de 13 punts.
  
3. Valencià:
  
El coneixement de valencià es puntuarà d'acord amb la distribució següent:
  
- Certificat de coneixement oral: 0,75 punts.
  
- Certificat de grau elemental: 1 punt.
  
- Certificat de grau mitjà: 2 punts.
  
- Certificat de grau superior: 4 punts.
  
Només es computarà el certificat de més gran nivell.
  
4. Idiomes comunitaris.
  
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència, si es tracta de cicles d'Escola Oficial d'Idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que tals títols no hagen sigut objecte d'avaluació per un altre apartat del barem.
  
5. Altres titulacions.
  
- Per la possessió de títols acadèmics, iguals o superiors a l'exigit per a l'exercici dels llocs a cobrir: 1,5 punts per títol, fins a un màxim de 3 punts.
  
Cinqué
  
Els mèrits que s'acaben de relacionar s'acreditaran:
  
1. Experiència professional: certificats oficials expedits per l'òrgan competent de l'administració corresponent.
  
Només als efectes del present barem, els llocs de treball, la naturalesa jurídica dels quals s'haja modificat, es considerarà que sempre han tingut la mateixa que posseïsquen en el moment de sol·licitud d'integració en la borsa.
  
2. Proves selectives: sense perjudici que s'al·legue pels sol·licitants, es comprovarà d'ofici el nombre d'exercicis superats per cada aspirant.
  
3. Valencià: certificats oficials expedits o homologats per la Junta Qualificadora de Coneixements del Valencià.
  
4. Idiomes comunitaris: titulacions oficials expedides o homologades per òrgan competent.
  
5. Altres titulacions: titulacions acadèmiques oficials expedides per òrgan competent.
  
La documentació aportada haurà d'estar degudament acarada.
  
Sisé
  
1. Els aspirants a què fa referència l'apartat primer, paràgraf primer, hauran de presentar la sol·licitud d'actualització, el full d'autobaremació i la documentació acreditativa, que justifique l'obtenció dels nous mèrits.
  
Els aspirants a què fa referència l'apartat primer, paràgraf segon, presentaran la sol·licitud d'inscripció, el full d'autobaremació i la documentació acreditativa dels mèrits al·legats.
  
2. La documentació requerida haurà de presentar-se en el termini de deu dies hàbils, comptadors des de l'endemà de la publicació de la present Resolució en el Diari Oficial de la Generalitat Valenciana, a les seus de la Conselleria de Justícia i Administracions Públiques d'Alacant, Castelló i València o a qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. Una vegada baremats, la composició provisional de la borsa es farà pública en la pàgina web de la Direcció General d'Administració Autonòmica i als taulers d'anuncis de la seu central i direccions territorials de la Conselleria de Justícia i Administracions Públiques.
  
Els aspirants disposaran d'un termini de 10 dies per a formular les reclamacions que estimen oportunes, en relació amb la puntuació atorgada.
  
La Comissió de Seguiment estudiarà les al·legacions presentades i, en el termini màxim d'un mes, formularà proposta del llistat definitiu a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.
  
4. Una vegada finalitzat el termini establit en l'apartat anterior, el personal funcionari interí que cesse en l'administració del Consell, o en els seus organismes autònoms, les competències dels quals en matèria de personal s'exercisquen per la Conselleria de Justícia i Administracions Públiques, disposarà igualment de deu dies, comptadors a partir de la data del cessament, per a presentar davant la Comissió de Seguiment de les Borses d'Ocupació Temporal la sol·licitud d'inscripció en la borsa i el full d'autobaremació, amb la documentació acreditativa dels mèrits al·legats, en els mateixos llocs a què s'ha al·ludit en el punt 1.
  
Els mèrits al·legats hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present Resolució.
  
El personal cessat que no presente la sol·licitud d'incorporació en el termini previst, s'entendrà decaigut en el seu dret.
  
5. La sol·licitud d'inscripció/ actualització i el full d'autobaremació, a què es refereixen els punts precedents, s'acompanyen com annexos I i II a la present resolució.
  
Els mèrits que no consten inscrits i que no s'acrediten del mode establit en l'apartat cinqué, no s'avaluaran; els mèrits inscrits, i/o els acreditats, hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.
  
Seté
  
1. L'àmbit territorial d'aquesta borsa d'ocupació és de caràcter provincial i la provisió de llocs, amb caràcter interí, s'efectuarà segons el que preveu l'article 3 i concordants de l'Orde de 10 de novembre del 2004, de la Conselleria de Justícia i Administracions Públiques, sobre regulació de borses d'ocupació temporal, per a proveir provisionalment llocs de treball en l'administració del Govern Valencià.
  
2. Sense perjudici d'allò que s'ha indicat en el paràgraf anterior, els qui estigueren interessats a poder obtindre destinació en província o províncies diferents de les del seu domicili, hauran de fer-ho constar en la sol·licitud d'inscripció, i es respectarà l'orde de prelació segons la puntuació, amb independència de quin siga el domicili de l'aspirant.
  
Vuité
  
En compliment de la disposició transitòria tercera de l'Orde esmentada en l'apartat anterior, quedarà dissolta la borsa que estiguera en vigor amb anterioritat a la data d'aquesta resolució, a partir de la resolució definitiva de la present per al nomenament de funcionaris interins del grup A, del sector d'administració especial, enginyers de camins.
  
Nové
  
1. La present resolució posa fi a la via administrativa i contra la aquesta podrà interposar-se recurs de reposició, amb caràcter potestatiu, davant el mateix òrgan que l'ha dictada, en el termini d'un mes, comptador a partir de l'endemà de la publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. De no recórrer en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciós administrativa, els interessats poden interposar recurs contenciós administratiu davant el Jutjat Contenciós Administratiu de València, en el termini de dos mesos, comptadors des de l'endemà de la publicació d'aquesta resolució.
  
3. Les citacions en els recursos contenciosos administratius, que se substancien contra la present resolució, es realitzaran mitjançant la inserció del corresponent edicte en el Diari Oficial de la Generalitat Valenciana.
  
València, 23 de setembre de 2005.- El director general d'Administració Autonòmica: Miguel Antonio Crespo Marzal.